CELEX: 32012R0249
Language: lv
Date: 2012-03-21 00:00:00
Title: Komisijas Regula (ES) Nr. 249/2012 ( 2012. gada 21. marts ), ar ko groza Regulu (ES) Nr. 19/2011 attiecībā uz mehānisko transportlīdzekļu un to piekabju obligātās izgatavotāja plāksnītes tipa apstiprināšanas prasībām  Dokuments attiecas uz EEZ

22.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 82/1
            
         KOMISIJAS REGULA (ES) Nr. 249/2012
   (2012. gada 21. marts),
   ar ko groza Regulu (ES) Nr. 19/2011 attiecībā uz mehānisko transportlīdzekļu un to piekabju obligātās izgatavotāja plāksnītes tipa apstiprināšanas prasībām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (1) un jo īpaši tās 14. panta 1. punkta a) apakšpunktu,
   tā kā:
   
               (1)
            
            
               Regula (EK) Nr. 661/2009 ir atsevišķā regula saistībā ar tipa apstiprināšanu, kas paredzēta Eiropas Parlamenta un Padomes 2007. gada 5. septembra Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (2).
            
         
               (2)
            
            
               Komisijas 2011. gada 11. janvāra Regula (ES) Nr. 19/2011, kas attiecas uz mehānisko transportlīdzekļu un to piekabju obligātās izgatavotāja plāksnītes un transportlīdzekļa identifikācijas numura tipa apstiprināšanas prasībām un ar ko īsteno Eiropas Parlamenta un Padomes Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (3), ir viens no Regulas (EK) Nr. 661/2009 5. panta īstenošanas pasākumiem.
            
         
               (3)
            
            
               Regula (ES) Nr. 19/2011 transportlīdzekļu izgatavotājiem obligāto plāksnīšu izgatavošanā deva iespēju izmantot pašlīmējošas uzlīmes. Lai vienkāršotu šo uzlīmju izgatavošanu ar datu apstrādi un to elektronisku iespiešanu, pašreizējās tehniskās prasības ir jāpielāgo šo moderno tehniku specifikai.
            
         
               (4)
            
            
               Tāpēc būtu attiecīgi jāgroza Regula (ES) Nr. 19/2011.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
            
         IR PIEŅĒMUSI ŠO REGULU.
   1. pants
   Regulas (ES) Nr. 19/2011 I pielikuma A daļu groza šādi:
   
               1)
            
            
               regulas 2.2. punktu aizstāj ar šādu:
               
                           “2.2.
                        
                        
                           Transportlīdzekļa identifikācijas numura, kas minēts 2.1. punkta c) apakšpunktā, rakstzīmes ir vismaz 4 mm augstas.”;
                        
                     
         
               2)
            
            
               aiz regulas 2.2. punkta pievieno šādu 2.3. punktu:
               
                           “2.3.
                        
                        
                           Informācijas, kas minēta 2.1. punktā un nav transportlīdzekļa identifikācijas numurs, rakstzīmes ir vismaz 2 mm augstas.”
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 21. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 200, 31.7.2009., 1. lpp.
   
      (2)  OV L 263, 9.10.2007., 1. lpp.
   
      (3)  OV L 8, 12.1.2011., 1. lpp.